stanford-oval/wikipedia huggingface dataset:
Keskuslukitus
Keskuslukituksen eri muodot

Keskuslukitusta on pääasiassa kolmea eri tyyppiä:
Kauko-ohjaamattomassa keskuslukituksessa avainta kierretään yhdessä lukossa, jolloin lukitus aukesi muistakin lukoista.
Kauko-ohjatun keskuslukituksen käyttö tapahtuu lähes aina avaimenperässä tai itse avaimessa olevalla radiotoimisella kaukosäätimellä.
Avaimeton järjestelmä on uudemmissa automalleissa tavattava ominaisuus. Auto tunnistaa kuljettajan, mikäli auton oikea avain on esimerkiksi taskussa. Tällöin kuljettajan ei tarvitse kuin tarttua oven kahvasta, jolloin lukitus avautuu. Myös auton moottorin käynnistys tapahtuu käynnistyspainikkeella, lähettimen ollessa esimerkiksi kuljettajan taskussa. Kun auto sammutetaan ja kuljettaja poistuu tarpeeksi kauas autosta, ovet lukkiutuvat automaattisesti.
Keskuslampi (Suonenjoki)

| Keskuslampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°30′57″N, 27°08′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  oja Heinälampeen 
Järvinumero:  14.792.1.004
Mittaustietoja
Pinnankorkeus:  109,1 m  
Pituus:  470 m  
Leveys:  210 m  
Rantaviiva:  1,203 km  
Pinta-ala:  4,169 ha  
Suurin syvyys:  1,8 m  
Saaria:  ei saaria 
 fiKeskuslampi 
Keskuslampi  on Pohjois-Savossa Suonenjoella  Pörölänmäen lähellä sijaitseva lampi.
Maantietoa

Lampi on 470 metriä pitkä, 210 metriä leveä, ja sen pinta-ala on 4,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Haapajoen alueeseen (14.792) se kuuluu. Lammen vedenpinnan korkeus on 109,1 metriä mpy.
Kilaån

| Kilaån |
| --- | --- |

Maanosa:  Eurooppa
Maat:  Ruotsi
Läänit:  Södermanland
Maakunnat:  Södermanland
Kunnat:  Nyköping
Vesistöalue ja valuma-alueen tietoja
Päävesistöalue:  Kilaånin vesistö
Pinta-ala:  432,2 km²  
Järvisyys:  5 % 
Pääuoman pituus:  65 km 
Pääuoman osuudet:  Kilån ←Ålbergaån ←Virån ←(oja) ←Damhulteån ←(metsäoja)
Joen uoman kohteita
Alkulähde:  Vretaån ja Ålbergaån yhtymäkohta, Nyköpingin kunta 
 :  58.7413°N, 16.5651°E
Laskupaikka:  Stadsfjärden, Nyköping, Nyköpingin kunta
 :  58.7428°N, 17.01237°E
Mittaustietoja
Lähdekorkeus:  alle 9 m  mpy. 
Laskukorkeus:  0 m
Korkeusero:  9 m
Pituus:  28 km  
Kaltevuus:  0,32 m/km
Keskiylivirtaama:  19 m³/s (MHQ) 
Keskivirtaama:  3,35 m³/s (MQ) 
Keskialivirtaama:  0,33 m³/s (MNQ) 
Muuta
Kilaån on Ruotsissa Södermanlandin läänissä virtaava 28 kilometriä pitkä joki, joka kuuluu Kilaånin vesistössä sen 63 kilometriä pitkään pääuomaan. Joen valuma-alueen pinta-ala on 432 neliökilometriä ja se laskee Itämeren pääaltaaseen Nyköpingin kunnassa.
Vesivoima

Vesistössä on yksi vesivoimalaitos Kilån, joka tuottaa sähköä 0,2 megawattin teholla noin 0,3 gigawattituntia vuodessa.
Kildaren kreivikunta

| Kildaren kreivikunta County Kildare Contae Chill Dara |
| --- | --- |
 Vaakuna
 Kreivikunnan sijainti Irlannissa
Valtio:  Irlanti
Provinssi:  Leinster
Hallinto:  
 – hallinnollinen keskus:  Naas
Pinta-ala:  1 693,25 km²
Väkiluku (2016):  222 130
 – väestötiheys:  131,2 as./km²
Lyhenteet:  
 – rekisterikilven tunnus:  KE
 – ISO 3166:  IE-KE
 
Kreivikunnan internetsivut
Kildaren kreivikunta (engl. County Kildare, iiriksi Contae Chill Dara) on Irlannin kreivikunta maan itäosassa pääkaupunki Dublinin lounaispuolella. Sen rajanaapureita ovat Dublinin, Wicklow’n, Carlow’n, Laoisin, Offalyn, Westmeathin ja Meathin kreivikunnat. Siellä on 222 130 asukasta (vuonna 2016) ja sen pinta-ala on 1 693,25 neliökilometriä. Se on saanut nimensä Kildaren kaupungilta.
Kreivikunnassa sijaitseva Maynoothin kaupunki (Maigh Nuad) oli ennen vanhaan tunnettu pappisseminaaristaan, joka on nyttemmin muutettu Irlannin kansallisen yliopistoverkon yhdeksi haaraosastoksi tai collegeksi (coláiste). Newbridgen länsipuolella on The Curragh (Curach Chill Dara), nykyisin muun muassa hevoskilpailuihin käytetty autio alue. Aiemmin se toimi asevoimien harjoituskenttänä, mutta toisen maailmansodan – irlantilaisittain ”hätätilan” (the Emergency, an Éigeandáil) – vuosina siellä oli vankileiri, jossa pidettiin IRA:n kannattajia.[lähde? ] Siellä muun muassa iirinkielinen kirjailija Máirtín Ó Cadhain ideoi ainoan elinaikana julkaistun romaaninsa Cré na Cille.
Aiheesta muualla

Kuvia tai muita tiedostoja aiheesta Kildaren kreivikunta Wikimedia Commonsissa
Kreivikunnan internetsivut
Irlannin kreivikunnat
| --- | --- |
Connacht:   Galway  Leitrim  Mayo  Roscommon  Sligo 
Leinster:   Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:   Clare  Cork  Kerry  Limerick  Tipperary  Waterford 
Ulster:   Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin
Kesärakkaus

| Kesärakkaus> Foudre |
| --- | --- |
Tyyli:  nuortensarja
Kestoaika:  26 minuuttia
Pääosissa:  Charles Templon Joséphine Jobert Mouni Farro David Tournay
Alkuperämaa:   Ranska
Alkuperäiskieli:  ranska
Verkko:   France 2  Yle TV2
Esitetty:  16. heinäkuuta 2007 – 1. elokuuta 2011
Tuotantokausia:  5
Tuotanto
Tuottaja(t):  Bertrand Cohen Denis Mermet
Ohjaaja(t):  Stéphane Meunier
Käsikirjoittaja(t):  Eugénie Dard Laurent Daufes Alexandre Dos Santos Serge Gisquière Elodie Namer
Aiheesta muualla
Virallinen sivusto
IMDb 
Kesärakkaus (Foudre) on ranskalainen nuorten televisiosarja, jota tehtiin viisi tuotantokautta vuosina 2007–2011. Ranskassa sarjaa esitettiin France 2 -kanavalla. Pääosissa näyttelivät muun muassa Joséphine Jobert (Alice), Charles Templon (Alex), David Tournay (Léo), Nils Haagensen (Sam) ja Fanny Krich (Maxine).
Suomessa sarjaa on esitetty 1. kesäkuuta 2009 alkaen Yle TV2:lla Summerissa.
Tarina

Alex Nelka rakastuu 18-vuotispäivänään kaupungilla tapaamaansa salamyhkäiseen Aliceen. Pian tyttö katoaa Alexin elämästä silmänräpäyksessä, mutta nuorukainen alkaa etsiä tätä. Alex löytää tytön toiselta puolelta maapalloa, Uudesta-Kaledoniasta, jossa hänelle selviää, että Alicella on siellä perhe ja hänen entinen poikaystävä Jess. Alex jää asumaan Uuteen-Kaledoniaan ystäviensä Léon ja Evan kanssa. Vähitellen Alice alkaa kiintyä Alexiin ja heistä tulee pari, mutta Jess yrittää pilata suhteen kaikilla mahdollisilla konsteilla. Yhdessä pari kerää kasapäin unohtumattomia muistoja ja kokemuksia, mutta ne tuhoutuvat, kun Alex katoaa salaperäisesti. Alice käy läpi vaikeaa aikaa ja on hyvin surullinen Alexin katoamisesta. Hän tekee ystävineen kaikkensa löytääkseen Alexin. Samoihin aikoihin Alexin lapsuudenystävä Sam tulee sekoittamaan pakkaa, ja vähitellen, hitaasti, mutta varmasti Alice ja Sam rakastuvat.
Kylän professori Guiloux tekee tutkimusta eri heimoista ja hän lupautuu ottamaan Alicen mukaan projektiinsa. Lopulta projektiin osallistuu professori Guilouxin ja Alicen lisäksi vielä Sam, Léo ja Maxine. Monimutkaisten ja vaarallisten esteiden yli ryhmä selviää saarille ja he pääsevät tutustumaan heimoihin. Yhtäkkiä paikalle pamahtaa Samin entinen tyttöystävä Victoria, joka yrittää havitella Samia takaisin itselleen, mutta tuloksetta. Victoria palaa takaisin Ranskaan, mutta vaikeudet eivät lopu. Kaikki muut pääsevät lähtemään takaisin Nouméaan, mutta Sam jättää itsensä pantiksi näyttääkseen Alicelle kuinka paljon hän tätä rakastaa. Alice tajuaa, että heidät on tarkoitettu yhteen ja hän päättää lähteä Samin luokse heimosaarelle. Juuri kun Alicen pienkone on lähtenyt lentokentältä, Léo saa häkellyttävän puhelun Alexin löytymisestä.
Roolit > Päärooleissa

Joséphine Jobert : Alice Watson (kaudet 1–5)
David Tournay : Léo Lagrange (kaudet 1–5)
Charles Templon : Alex Nelka (kaudet 1–2, 4)
Nils Haagensen : Sam (kausi 3)
Fanny Krich : Maxine (kaudet 3–4)
Cedric D'Oliveira : Soleil (kaudet 4–5)
Jeromine Chasseriaud : Lola (kaudet 4–5)
Mouni Farro : Eva Martinez (kaudet 1–2)
Roolit > Sivurooleissa

Rémy Pollaboeur : Jess (kaudet 1–3)
Jean-Paul Smadja : Stéphane Watson (kaudet 1–4)
Sam Kaggy : Mia Watson (kaudet 2–3)
Alexandre Loréal : Clément Watson (kaudet 1–3)
Daniel Marteaud : Professori Guiloux (kausi 3)
Trevor Stretter : Emile (kaudet 2–4)
Pierre Poudewa : Amhis (kaudet 3–4)
Hou Sy Thao : Victoria (kausi 3)
Lucy Flamant : Manon Floyd (kaudet 1–2)
Flavie Péan : Karen (kausi 1)
Nina Marléne : Nana (kausi 1)
Isabelle Abad : Gwen (kausi 2)
Christelle Blaison : Clara (kaudet 2–3)
Bob Belbong : Freddy Rodriguez (kaudet 1–2)
José Lopez-Aguilera : Charles Monneret (kausi 2)
Konity

| Konity |
| --- | --- |
 fiKonity 
 54°06′00″N, 20°43′01″E 
Väestö
Väkiluku (2011):  55
Konity on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin neljän kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Konityssä asui 55 asukasta.
Käännös suomeksi
Andrzej Gołota

| Andrew Golota |
| --- | --- |

Henkilötiedot
Koko nimi:  Andrzej Gołota
Syntynyt: 5. tammikuuta 1968 Varsova
Kansalaisuus:  Puola
Nyrkkeilijä
Pituus:  193  cm
Paino:  116 kg
Painoluokka:  raskassarja
Kätisyys:  oikeakätinen
Ammattilaistilastot
Ottelut:  51
Voitot:  41
– tyrmäysvoitot:  33
Tappiot:  8
Ratkaisemattomat:  1
Andrzej Jan Gołota (tunnetaan kansainvälisesti nimellä Andrew Golota, s. 5. tammikuuta 1968 Varsova, Puola) on puolalainen ammattinyrkkeilijä, jolla on ollut monia rajuja yhteenottoja aikansa hallitsevien mestareiden kanssa.
Amatööriura

Gołota voitti amatööriurallaan 111 ottelua. Amatööriura huipentui vuonna 1988 Soulin olympialaisiin, joissa hän voitti pronssia raskaassa sarjassa (91 kilogrammaa). Vuoden 1989 Euroopan-mestaruuskilpailuissa hän voitti niin ikään pronssia. Gołota voitti muitakin amatööriturnauksia, mutta vuonna 1991 hän muutti Yhdysvaltain Chicagoon. Hänen vaimonsa on asunut Yhdysvalloissa 9-vuotiaasta saakka.
Gołotan ottelutulokset vuoden 1988 olympialaisissa olivat seuraavat:
Ei otellut ensimmäisellä kierroksella
Voitti Svilen Rusinovin (Bulgaria) 5–0
Voitti Harold Obungan (Kenia) 5–0
Hävisi Baik Hyun-Manille (Etelä-Korea) tuomaripäätöksellä (RSC 2)
Ammattilaisura

Vuonna 1992 Gołota siirtyi ammattilaiseksi ja voitti kolmieräisessä ensiottelussaan Roosevelt Shulerin.
Myöhemmin urallaan Gołota otteli klassikoksi muodostuneita otteluita muun muassa Mike Tysonin, Lennox Lewisin, Lamon Brewsterin ja Michael Grantin kanssa. Gołota on päässyt urallaan useasti titteliotteluun, mutta niissä hän on hävinnyt. Golota on otellut myös Chris Byrdin kanssa tasaisen ottelun tämän ollessa IBF liiton mestari. Golota otteli pian Byrd matsin jälkeen John Ruizin kanssa, mutta hävisi tuomariäänin.
Uransa ensimmäiseen valtaliittojen mestaruusotteluun Golota pääsi vuonna 1996. Vastakkaisessa kulmauksessa oli hallitseva raskaansarjan maailmanmestari Riddick Bowe. Bowe ei ottanut Golotaa vakavasti ja tuli miesten väliseen ensimmäiseen otteluun painavampana kuin koskaan aiemmin urallaan. Golota ei ollut koskaan aiemmin urallaan kohdannut hallitsevaa - tai entistä maailmanmestaria. Golota tunnettiin likaisista otteistaan kehässä. Aiemmin urallaan Golota oli puskenut erästä vastustajaansa päähän ja toista vastustajaansa Golota oli purrut. Kehätuomarina toiminut Wayne Kelly varoitti Golotaa rikkeistä, johon Golota vastasi: "teen mitä minun on tehtävä voittaakseni". Itse ottelussa Golota löi Bowea vyön alle neljännessä erässä, kuudennessa erässä ja kahdesti seitsemännessä erässä jonka jälkeen Kelly diskasi Golotan. Tämän jälkeen kehässä puhkesi väkivaltainen mellakka valkoisten, pääosin puolalaistaustaisten Golotan kannattajien ja pääosin mustien Bowen kannattajien välillä. Mellakan jonka seurauksena Golotan kulmamiehenä toiminut Lou Duva jouduttiin viemään sairaalaan.
Miesten välisessä uusintaottelussa kehätuomarina toimi Eddie Cotton. Kamppailun toisessa erässä Golota sai lyötyä Bowen kanveesiin. Golota myös puski Bowea päähän toisessa erässä ja Golota menetti tämän vuoksi pisteen. Ottelun neljännessä erässä Bowe onnistui kaatamaan Golotan kanveesiin kovalla oikean käden iskulla. Neljännen erän viimeisellä minuutilla Golota sai varoituksen vyön alle suuntautuneesta iskusta. Golota sai tämän jälkeen ottelun miltei täydellisesti hallintaansa kunnes löi yhdeksännessä erässä kaksi lyöntiä Bowen vyön alle ja tuli diskatuksi ajassa 2.58 yhdeksättä erää.
Otellessaan Tysonia vastaan Golota lopetti tuntemattomasta syystä nyrkkeilyn toisen erän jälkeen, ja luovutti. Myöhemmin tuomio muutettiin no contest - ei tulosta, sillä Tyson kärähti Marihuanasta huumetesteissä ottelun jälkeen.
Kamppailu Ruizin kanssa > Paluu kehiin

Andrew Golota palasi kesäkuussa 2007 nyrkkeilykehään, ja voitti paluuottelussaan yhdysvaltalaisen Jeremy Batesin, joka toimii siviiliammatissaan pankkiirina. Myöhemmin samana vuonna hän kohtasi Mike Tysonin uran vuonna 2005 päättäneen Kevin McBriden. McBride pisti Golotan ahtaalle: Hän työntyi etummaisen suoransa turvin lähiotteluun, jossa iski Golotaa koukuilla päähän. Golota onnistui voittamaan ottelun 6.erässä McBriden silmäkulmavamman seurauksena.
Vuonna 2008 Golota voitti Mike Mollo nimisen tulokkaan pistein 12 eräisessä ottelussa.
Golota kohtasi viime ottelussaan yhdysvaltalaisen Ray Austinin luovuttaen ensimmäisen erän jälkeen vedoten kipeään käsivarteen.
24.10.2009 Golota kohtasi puolalaisen Tomasz Adamekin. Golota hävisi viisieräisen kamppailun jokaisen erän häviten teknisellä tyrmäyksellä viidennessä erässä.
Aiheesta muualla

Ammattilaisottelutilastot BoxRec-tietokannssa (englanniksi)
Korkean lämpötilan elektrolyysi

Korkean lämpötilan elektrolyysi.
Korkean lämpötilan elektrolyysi on menetelmä vedyn ja hapen tuottamiseksi vedestä korkeassa lämpötilassa elektrolyysillä.
Korkean lämpötilan elektrolyysi on hyötysuhteeltaan parempi ja taloudellisesti edullisempi kuin tavanomainen matalan lämpötilan elektrolyysi. Lämpötilan kasvattaminen vähentää sähkötehon suhteellista osuutta elektrolyysissä, ja pelkästään veden kiehumispisteen ylittäminen madaltaa myös elektrolyysin kuluttamaa kokonaistehoa. Kaikissa korkean lämpötilan elektrolyyseissä lämpötila on yli 100 °C ja käyttökelpoisen lämpötila-alueen ylärajan asettavat pääasiassa materiaalitekniset haasteet.
Hyötysuhteen paraneminen lämpötilan noustessa selittyy sillä, että elektrolyysissä kuluva sähkö tuotetaan lämpövoimakoneissa, joiden hyötysuhde on matala. Elektrolyysin lämmön osuuden noustessa vastaavasti huonolla hyötysuhteella tuotetun sähkön osuus pienenee. Toisaalta lämpöenergian käyttö korkean lämpötilan elektrolyysissä ei kärsi vajaasta hyötysuhteesta, sillä lämpöenergia on valmiiksi alimman tason energiaa. Elektrolyysin tuotteiden eli vedyn ja hapen lämpötila ja niiden sisältämä lämpö on välittömästi elektrolyysin jälkeen suuri, mutta se saadaan hyödynnettyä elektrolyysiin tulevan veden esilämmityksessä. Oleellista on saada elektrolyysin sähkönkulutuksen suhteellinen osuus pienemmäksi ja korkea lämpötila mahdollistaa sen.
Tavallisesti vetyä tuotetaan maakaasusta pyrolyysillä. Korkean lämpötilan elektrolyysistä voi tulla taloudellisesti kilpailukykyinen menetelmä vedyn valmistamiseksi, jos elektrolyysissä tarvittava energia saadaan tuotettua riittävän halvalla. Huokea hiilineutraali vety puolestaan tekisi hiilineutraaleista polttoaineista kuten synteettisestä metanolista kilpailukykyisiä. Neljännen sukupolven ydinreaktoreilla oletetaan tuotettavan halpaa sähköä ja myös elektrolyysissä tarvittava korkea lämpötila.
Kosteusmuuntuva

Koivunkantosieniä
Kosteusmuuntuva eli hygrofaaninen kuvaa sienen lakkia, joka muuttaa väriä kuivuessaan. Usein kostea lakki on kuivaa lakkia tummempi. Koivunkantosieni on esimerkki voimakkaasti kosteusmuuntuvasta sienestä. Se on sateella tumman hunajanvärinen, mutta kuivessaan se alkaa haalistua keskustasta. Haalea alue leviää sitä laajemmalle alueelle, mitä kauemmin sieni kuivuu. Kun poimii kosteusmuuntuvia sieniä, voivat sienet sisällä kuivuttuaan näyttää erilaisilta kuin metsässä.
Katinka Hosszú
Aiheesta muualla

Kuvia tai muita tiedostoja aiheesta Katinka Hosszú Wikimedia Commonsissa
Naisten 100 metrin selkäuinnin olympiavoittajat
Naisten 400 metrin sekauinnin olympiavoittajat
Naisten 200 metrin sekauinnin olympiavoittajat
Naisten 200 metrin sekauinnin pitkien ratojen maailmanmestarit
Naisten 400 metrin sekauinnin pitkien ratojen maailmanmestarit
Naisten 200 metrin perhosuinnin pitkien ratojen Euroopan-mestarit
Naisten 200 metrin sekauinnin pitkien ratojen Euroopan-mestarit
Naisten 400 metrin sekauinnin pitkien ratojen Euroopan-mestarit
Naisten 4 × 200 metrin vapaauintiviestin pitkien ratojen Euroopan-mestarit
| --- | --- |
1980-luku:  1983:  Otto • Strauß • Sirch • Meineke •  1985:  Strauß • König • Stellmach • Friedrich •  1987:  Stellmach • Friedrich • Strauß • Möhring •  1989:  Möhring • Stellmach • Strauß • Friedrich
1990-luku:  1991:  Poulsen • Jensen • Puggaard • Jacobsen •  1993:  Kielgaß • Osygus • van Almsick • Hase •  1995:  Hase • Jung • Kielgaß • van Almsick •  1997:  Hase • Götz • Buschschulte • Kielgaß •  1999:  van Almsick • Szalai • Stockbauer • Kielgaß
2000-luku:  2000:  Potec • Păduraru • Diaconescu • Câșlaru •  2002:  Dallmann • Ries • Stockbauer • van Almsick •  2004:  Rouba • Caballero • Roca • Villaécija •  2006:  Dallmann • Samulski • Steffen • Liebs •  2008:  Manaudou • Balmy • Lazare • Poptšanka
2010-luku:  2010:  Mutina • Dara • Hosszú • Verrasztó •  2012:  Mizzau • Nesti • Carli • Pellegrini •  2014:  Mizzau • Pirozzi • Masini • Pellegrini •  2016:  Jakabos • Verrasztó • Kapás • Hosszú •  2018:  Faulkner • Greenslade • Hibbott • Anderson
2020-luku:  2020:  Hope • van Selm • Hibbott • Anderson •  2022:  de Jong • Holkenborg • van Kooten • Steenbergen
Naisten 100 metrin sekauinnin lyhyiden ratojen Euroopan-mestarit
Kohtaus (kansanperinne)

Suomalaisessa kansanperinteessä kohtaus tarkoittaa äkillisesti iskevää sairaalloista tilaa, jonka aiheuttaa ihmisen kohtaaminen haltijan tai vainajan sielun kanssa. Kohtaamisessa näkymätön henkiolento tulee ihmiseen kiinni tai asettuu tämän sieluun. Kohtaus on edelleen sanana käytössä, tarkoittaen monenlaisia sairauskohtauksia. Kohtauksille annetut selitykset ja hoitomuodot sitä vastoin ovat täysin muuttuneet.
Mittaus

Kohtaus (henkiolennon kanssa) täytyi pystyä erottamaan muista vaivoista, jotta siihen olisi osattu kohdistaa sopivaa hoitoa. Kohtauksen tunnistamiseen käytettiin mittausta. Ihmisestä otettiin joitakin mittoja, esimerkiksi etäisyys oikeasta isovarpaasta vasemman käden sormeen, ja vasemmasta isovarpaasta oikean käden sormeen. Mikäli näitä tuloksia vertailtaessa ilmeni merkittäviä eroja, oli vaivana kohtaus. Ilmeisesti uskottiin, että tullessaan ihmiseen henkiolento oli tuonut jotakin, joka saatettiin löytää mittaamalla. Mikäli mittaus vahvisti kyseessä olevan kohtauksen, oli erään perinteen mukainen hoito potilaan pelästyttäminen.
Kosteuspyyhe

Kosteuspyyhe
Kosteuspyyhe on pieni, esimerkiksi paperista tehty kosteutettu kertakäyttöliina, jolla voi tilapäisesti korvata pesun. Kosteuspyyhkeet ovat tavallisesti yksittäispakattuja. Kosteuspyyhkeet voivat olla myös suljettavassa pakkauksessa toimitettavia, uudelleen käytettäviä ja paperia kestävämmästä kuitu- tai kangasmateriaalista valmistettuja. Tällaisia pyyhkeitä ovat esimerkiksi joidenkin valmistajien oshibori-kosteuspyyhkeet.
Kosteuspyyhkeitä on eri tuoksuisia, WC-paperin jälkeen käytettäviä, kutinaa ja kirvelyä lievittäviä, puhdistavia ja ehostuksen poistoon tarkoitettuja.
Kosteuspyyhkeen happamuus eli pH-arvo on tavallisesti sama kuin ihon eli noin 5,5.
Kirjallisuusvuosi 1726

Kirjallisuusvuosi 1726 käsittelee vuoden 1726 tärkeitä kirjallisuuden tapahtumia, uutisia ja julkistuksia.
Tapahtumia

Yksityiset hartauskokoukset kiellettiin Ruotsissa konventikkeliplakaatti -nimisellä lailla.
Julkaisuja

Rickhard Bentley – Terence (Terentiuksen elämänvaiheita)
Rickhard Bentley – Fables of Phaedrus (Faidroksen elämänvaiheita)
Rickhard Bentley – Sententiae of Publilius Syrus
Pieter van Musschenbroek – Elementa Physica
Jonathan Swift – Gulliver's Travels (suom. Gulliverin retket)
Marie de Rabutin-Chantal – Markiisitar de Sévignén kirjeet 1648–1696 (Ranskan hovielämää kuvaavia kirjeitä)
J. G. Walch – Philosophisches Lexikon
Rabutin-Chantalin teoksen englanninkielisen version kansilehti.
Kirjallisuusvuosi 1723

Kirjallisuusvuosi 1723 käsittelee vuoden 1723 tärkeitä kirjallisuuden tapahtumia, uutisia ja julkistuksia.
Tapahtumia

Johann Sebastian Bach aloitti Tuomaskirkon kanttorina Leipzigissa.
Rationalistifilosofi Christian Wolff karkotettiin Preussista hänen väitetyn ateisminsa ja fatalisminsa takia.
Arkkitehti Johann Lukas von Hildebrandt sai valmiiksi päätyönsä, Wienin Belvederen palatsin.
Julkaisuja

Penelope Aubin – The Life of Charlotta Du Pont, an English lady; taken from her own memoirs
Thomas Dempster – Etruria Regali (ensimmäinen Etrurian ja etruskien laaja kuvaus)
Pietro Giannone – Histoire civile du royaume de Naples
Eliza Haywood – Idalia: Or, the Unfortunate Mistress. A Novel. Written by Mrs. Eliza Haywood
Antoine de Jussieu – De l'Origine et des usages de la Pierre de Foudre (fossiilien, meteoriittien ja arkeologisten kohteiden tutkimusmenetelmistä)
Bernard Mandeville – The Fable of The Bees, Private vices, publick benefits
Dempsterin Etruria Regali Libri -teoksen osa VII.
Khmeriläinen kirjaimisto

Khmer-aakkoset (អក្ខរក្រមខេមរភាសា; âkkhârâkrâm khémârâ phéasa, puhekielisesti aksar Khmer; អក្សរខ្មែរ) on khmerin kielessä käytettävä kirjoitusjärjestelmä.
Konsonantit > Konsonantit

Khmer-aakkosissa on 35 konsonanttia, joista kahta ei enää käytetä (taulukossa harmaalla). Konsonanteilla on kaksi muotoa: yksinään esiintyvä konsonantti ja konsonantin ”jalka” (khmeriksi ”cheung âksâr” ជើងអក្សរ ”kirjaimen jalka”), jota käytetään, kun kaksi tai kolme konsonanttia muodostaa  konsonanttiyhtymän. Ne kirjoitetaan tavallisesti ensimmäisen konsonantin alle ja joissain tapauksissa ennen ensimmäistä konsonanttia tai sen jälkeen.
| Konsonantti | Konsonantin jalka | Translitterointi | IPA |
| --- | --- | --- | --- |
| ក | ្ក | kâ | kɑ |
| ខ | ្ខ | khâ | kʰɑ |
| គ | ្គ | kô | kɔ |
| ឃ | ្ឃ | khô | kʰɔ |
| ង | ្ង | ngô | ŋɔ |
| ច | ្ច | châ | cɑ |
| ឆ | ្ឆ | chhâ | cʰɑ |
| ជ | ្ជ | chô | cɔ |
| ឈ | ្ឈ | chhô | cʰɔ |
| ញ | ្ញ | nhô | ɲɔ |
| ដ | ្ដ | dâ | ɗɑ |
| ឋ | ្ឋ | thâ | tʰɑ |
| ឌ | ្ឌ | dô | ɗɔ |
| ឍ | ្ឍ | thô | tʰɔ |
| ណ | ្ណ | nâ | nɑ |
| ត | ្ត | tâ | tɑ |
| ថ | ្ថ | thâ | tʰɑ |
| ទ | ្ទ | tô | tɔ |
| ធ | ្ធ | thô | tʰɔ |
| ន | ្ន | nô | nɔ |
| ប | ្ប | bâ | ɓɑ |
| ផ | ្ផ | phâ | pʰɑ |
| ព | ្ព | pô | pɔ |
| ភ | ្ភ | phô | pʰɔ |
| ម | ្ម | mô | mɔ |
| យ | ្យ | yô | jɔ |
| រ | ្រ | rô | rɔ |
| ល | ្ល | lô | lɔ |
| វ | ្វ | vô | vɔ |
| ឝ | ្ឝ | shâ | - |
| ឞ | ្ឞ | ssô | - |
| ស | ្ស | sâ | sɑ |
| ហ | ្ហ | hâ | hɑ |
| ឡ | ្ឡ | lâ | lɑ |
| អ | ្អ | qâ | ʔɑ |
Konsonantit > Lainasanoissa esiintyvät kaksiosaiset konsonantit

| Konsonantti | Translitterointi | IPA |
| --- | --- | --- |
| ហ្គ | gâ | ɡɑ |
| ហ្ន | nâ | nɑ |
| ប៉ | pâ | pɑ |
| ហ្ម | mâ | mɑ |
| ហ្ល | lâ | lɑ |
| ហ្វ | fâ, wâ | fɑ, wɑ |
| ហ្ស | žâ | ʒɑ |